**10-01-2016**

**Høringssvar vedrørende støjhandleplan.**

I Gl Vridsløse oplever vi følgende støjplager:

* Motorvejen
* Roskildevej
* Godstog/S-tog.

Den allervæsentligste støjplage er motorvejen. Beboerne hører altid trafikken på motorvejen, er man udenfor eller indenfor med åbne vinduer er der en konstant summen af trafikken herfra.

Støjniveauet er, så vidt bestyrelsen ved, ikke blevet målt, så det er måske det første skridt der bør tages.

Under alle omstændigheder er støjen meget generende og stressende og bestyrelsen vil foreslå at der etableres støjdæmpning mellem motorvej og landsby.

Derudover er både Roskildevej og godtogene er kilde til støj. Hvor motorvejen kan høres overalt i landsbyen høres trafikken på Roskildevej af de grundejere der bor tættest på, og godstogene af andre grundejere.

Bestyrelsen forventer I vil bruge vores høringssvar til at etablere en effektiv støjdæmpning i landsbyen

Venlig hilsen

Bestyrelsen for Grundejerforeningen Gl. Vridsløse

Alice Holse